
Наредба за изменение и допълнение на Наредба № 8121з-610 от 2018 г. за реда, по който лицата удостоверяват, че отговарят на изискванията на Закона за частната охранителна дейност (ДВ, бр. 52 от 2018 г.)
§ 1. В чл. 1 т. 1, 2 и 3 се изменят така:
„1. търговци, регистрирани по реда на Търговския закон или по законодателството на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария, които желаят да получат лиценз по реда на ЗЧОД;
2. търговци, регистрирани в друга държава – членка на Европейския съюз, в друга държава – страна по Споразумението за Европейското икономическо пространство, или в Конфедерация Швейцария, които имат право да извършват такава дейност съгласно законодателството на държавата, в която са установени, и желаят да получат удостоверение по реда на ЗЧОД;
3. бюджетни организации по смисъла на Закона за публичните финанси, Българската народна банка и дружествата, в които тя има участие, лечебни заведения, институции в системата на предучилищното и училищното образование, висши училища, както и стратегически обекти от значение за националната сигурност, кандидатстващи за издаване или с издаден лиценз за самоохрана по реда на ЗЧОД.“
§ 2. В чл. 4, ал. 2 навсякъде думите „по чл. 1, т. 2“ се заменят с „по чл. 1, т. 1“.
§ 3. В чл. 6 се правят следните изменения:
1. Алинеи 2, 3 и 4 се изменят така:
„(2) В заявлението по ал. 1 се посочва и адрес за кореспонденция с търговеца по ал. 1.
(3) Към заявлението по ал. 1 се прилага копие на документа, въз основа на който търговците по чл. 1, т. 2 извършват частна охранителна дейност на територията на страната, в която са установени, придружено с официален превод на български език.
(4) Към заявлението по ал. 1 се прилагат саморъчно попълнени декларации, придружени с официален превод на български език:
1. по чл. 4, ал. 2, т. 2;
2. по чл. 4, ал. 3, т. 2;
3. че физическите лица, регистрирани като членове на управителния орган на търговското дружество, отговарят на обстоятелствата, посочени в чл. 41, ал. 3 от ЗЧОД, приложение № 7;
4. че физическите лица, ръководители и/или изпълнители на частната охранителна дейност на територията на Република България, отговарят на обстоятелствата, посочени в чл. 50, ал. 1 и 3 от ЗЧОД, приложение № 8.“
2. Алинея 5 се отменя.
§ 4. В чл. 7 думите „или не отговарят на изискванията на ЗЧОД“ се заличават.
§ 5. В чл. 8 ал. 1 се изменя така:
„(1) Органът по чл. 40 от ЗЧОД издава удостоверение на търговците по чл. 1, т. 2, че отговарят на изискванията на ЗЧОД, в срок до един месец от подаване на заявлението, съответно от отстраняване на непълнотите или несъответствията в документите.“
§ 6. Член 12 се отменя.
§ 7. Създават се приложения № 7 и № 8:





„Приложение № 7 към чл. 6, ал. 4, т. 3
ДЕКЛАРАЦИЯ
От …………………...…..…………………………………………………………………………………………………………………………………,
                             (имена, ЕГН/ЛНЧ/дата на раждане/ддммгг)
управляващ …………………………………………………………………………………………………………………………………………….
(точно и пълно наименование на търговското дружество, ЕИК, седалище и адрес на управление)
………………………………………………………………………………………………..………………………………………………………………..
Декларирам, че физическите лица, регистрирани като членове на управителния орган на търговското дружество, отговарят на обстоятелствата, посочени в чл. 41, ал. 3 от ЗЧОД, а именно:
1. не са осъждани за умишлено престъпление от общ характер, независимо от реабилитацията;
           (за лицата, които са български граждани, това обстоятелство се установява служебно)
2. не са привлечени като обвиняеми за умишлено престъпление от общ характер;
3. не страдат от психическо заболяване;
4. не са били през последните три години преди определената от съда начална дата на неплатежоспособността членове на управителен или на контролен орган или неограничено отговорен съдружник в дружество, за което е открито производство по несъстоятелност, или в прекратено поради несъстоятелност дружество, ако са останали неудовлетворени кредитори;
5. не са били през последната една година преди акта на съответния компетентен орган членове на управителен или контролен орган или неограничено отговорен съдружник в дружество, на което е бил отнет лиценз за извършване на частна охранителна дейност, освен ако актът за отнемане на издадения лиценз е бил отменен по надлежния ред.
Известна ми е наказателната отговорност, която нося по чл. 313 от НК за невярно декларирани данни.
Дата:                                                Декларатор:
гр. .......................                               (подпис)
                                          (…………………………………….)
                                                        (име, фамилия)
Приложение № 8 към чл. 6, ал. 4, т. 4
ДЕКЛАРАЦИЯ
От ……………………..…......………………………………………………………………………………………………………….……..,
                           (имена, ЕГН/ЛНЧ/дата на раждане/ддммгг)
управляващ ……………………………………………………………
(точно и пълно наименование на търговското дружество, ЕИК, седалище и адрес на управление)
…………..…………………………………………………………………………………………………………………………………………..
………………………………………………………………………………………………………………………………………………………
Декларирам, че всяко едно от физическите лица, ръководители и/или изпълнители на частната охранителна дейност на територията на Република България, отговаря на обстоятелствата, посочени в чл. 50, ал. 1 и 3 от ЗЧОД, а именно:
1. работи по основно трудово правоотношение на длъжност, съответна на изпълняваната дейност, въз основа на сключен трудов договор с търговеца;
2. е пълнолетно и дееспособно лице;
3. с не по-ниско от средно образование;
4. е български гражданин, гражданин на друга държава – членка на Европейския съюз, на друга държава – страна по Споразумението за Европейското икономическо пространство, или на Конфедерация Швейцария;
5. не е осъждано за умишлено престъпление от общ характер;
6. не е привлечено като обвиняем за умишлено престъпление от общ характер;
7. не страда от психическо заболяване;
8. е физически клинично здраво, освен в случая по чл. 7 от ЗЧОД;
9. притежава професионална квалификация по професия „Охранител“, придобита в институция от системата на професионалното образование и обучение.
Известна ми е наказателната отговорност, която нося по чл. 313 от НК за невярно декларирани данни.
Дата:                                              Декларатор:
гр. .......................                             (подпис)
                                        (…………………………………….)
                                                  (име, фамилия)“

